**ورچوئل لرننگ 2022-23 کا رجسٹریشن فارم**

تمام ٹی ڈی ایس بی (TDSB) والدین/دیکھ بھال کرنے والے/سرپرست،

جیسا کہ آپ کو معلوم ہوگا، حکومت اونٹاریو نے حال ہی میں اعلان کیا ہے کہ تمام اسکول بورڈز کو 2022-23 تعلیمی سال کے لیے تمام ایلیمنٹری اور سیکنڈری طلباء کے لیے ورچوئل لرننگ (Virtual Learning) کا اختیار فراہم کرنا چاہیے۔

اگرچہ ہم توقع کرتے ہیں کہ طلباء کی ایک بڑی تعداد اگلے سال شخصی طور پر موجود ہو کر (ان پرسن) تعلیم میں شرکت کرے گی، ہم تسلیم کرتے ہیں کہ کچھ والدین/دیکھ بھال کرنے والے اور طلباء اپنی ضروریات کو پورا کرنے کے لیے ورچوئل لرننگ کا انتخاب کریں گے۔

ستمبر کے لیے پہلے سے جاری منصوبوں اور عملے کے ساتھ، ٹورنٹو ڈسٹرکٹ سکول بورڈ (TDSB) پورے 2022-2023 تعلیمی سال کے لیے ورچوئل لرننگ کی درخواست کرنے میں دلچسپی رکھنے والے خاندانوں سے [ورچوئل لرننگ رجسٹریشن فارم](https://tdsb.ca1.qualtrics.com/jfe/form/SV_cIvO9GPFtaCZEiO) ([Virtual Learning Registration Form](https://tdsb.ca1.qualtrics.com/jfe/form/SV_cIvO9GPFtaCZEiO)) مکمل کرنے کے لیے کہہ رہا ہے۔

اگر آپ کا بچہ اگلے سال ذاتی طور پر اسکول جائے گا، تو **کسی کارروائی کی ضرورت نہیں ہے**۔ [ورچوئل لرننگ رجسٹریشن فارم](https://tdsb.ca1.qualtrics.com/jfe/form/SV_cIvO9GPFtaCZEiO) ([Virtual Learning Registration Form](https://tdsb.ca1.qualtrics.com/jfe/form/SV_cIvO9GPFtaCZEiO))اب آن لائن دستیاب ہے اور اسے مکمل کرنے کی آخری تاریخ پیر، 21 مارچ رات 11:59 بجے ہے۔ براہ کرم نوٹ کریں، رجسٹریشن فارم بند ہونے کے بعد شخصی طور پر موجود ہو کر (ان پرسن) اور ورچوئل لرننگ کے درمیان کسی بھی سمت میں سوئچ کرنے کا کوئی موقع نہیں ہوگا۔

2022-23 تعلیمی سال کے لیے ورچوئل لرننگ ، بشمول پروگرام کی دستیابی، ٹیکنالوجی، غیر نصابی سرگرمیاں وغیرہ کی تفصیلات کے بارے میں مزید جاننے کے لیے ، براہ کرم [www.tdsb.on.ca/VirtualLearning](http://www.tdsb.on.ca/VirtualLearning) ملاحظہ کریں۔

اگر آپ کے ٹی ڈی ایس بی (TDSB) اسکول (جونیئر کنڈرگارٹن سے گریڈ 12) میں ایک سے زیادہ بچے ہیں، تو براہ کرم اسی لنک کا استعمال کرتے ہوئے ہر بچے کے لیے ایک الگ ورچوئل لرننگ رجسٹریشن فارم پُر کریں۔

ٹی ڈی ایس بی (TDSB) میں نئے رجسٹرڈ طلباء کے لیے جو ستمبر 2022 میں شرکت کرنا شروع کر دیں گے، ورچوئل لرننگ کو منتخب کرنے کے عمل سے متعلق معلومات بعد کی تاریخ میں شیئر کی جائیں گی۔

جب کہ ہم 2022-23 تعلیمی سال کی تیاری کر رہے ہیں، آپ کے تعاون کا شکریہ۔